b"\n_START_ARTICLE_\nFred (temperatura)\n_START_PARAGRAPH_\nEl fred en f\xc3\xadsica \xc3\xa9s l'abs\xc3\xa8ncia de calor. No t\xc3\xa9 per tant unitat de mesura particular, ja que el que es pot mesurar, aix\xc3\xad com all\xc3\xb2 en el qual podem observar fen\xc3\xb2mens o utilitzar en tecnologia \xc3\xa9s la calor. De fet, quan parlem de refredar o de donar fred, de congelar, refrigerar, etc. el que estem fent realment \xc3\xa9s extreure calor. El fred absolut \xc3\xa9s doncs l'abs\xc3\xa8ncia total i absoluta de calor, un concepte ideal que correspondria als zero k\xc3\xa8lvins i que de moment no hem trobat que pugui oc\xc3\xb3rrer a cap lloc de l'univers._NEWLINE_En biologia i psicologia parlem de tenir fred, de climes freds, etc. quan ens referim a temperatures prou baixes perqu\xc3\xa8 el cos tingui el que reconeixem com a sensaci\xc3\xb3 de fred, amb respostes que poden incloure tremolor, calfreds, etc. I de calor quan s\xc3\xb3n prou altes perqu\xc3\xa8 sentim la sensaci\xc3\xb3 de calor, que pot provocar suor i altres respostes de protecci\xc3\xb3. En pl\xc3\xa0stica els colors freds s\xc3\xb3n sobretot la gamma de blaus, i tamb\xc3\xa9 colors propers, com alguns verds i violacis. Aquest colors solen expressar-nos culturalment fredor, per\xc3\xb2 tamb\xc3\xa9 pau, calma, relaxament."